Halaber, aurrekoari lotuta, legediak eta plan zein programa ezberdinek hondakinen murrizpen eta birziklapenaren inguruan zehaztutako helburuak lortzeko aurrera egiten lagundu behar du Behatokiak, horien artean, Europako Batzordeak ekonomia zirkularraren inguruan hartutako neurri sorta berrian zehaztutako helburuak lortzeko. Horrez gain, ekonomia linealetik (erabili eta bota) eredu zirkularrerantz aldaketa egiteko jarduerak sustatuko ditu Behatokiak, hondakinak baliabidetzat jo daitezen.